b'\n_START_ARTICLE_\nM\xc3\xb6tley Cr\xc3\xbce\n_START_SECTION_\nDannelsen og de tidlige \xc3\xa5r (1980-1983)\n_START_PARAGRAPH_\nM\xc3\xb6tley Cr\xc3\xbce blev dannet den 17. januar 1980, da bassisten Nikki Sixx forlod bandet London og begyndte at \xc3\xb8ve sammen med trommeslageren Tommy Lee og sanger og guitarist Greg Leon, hvor de to sidstn\xc3\xa6vnte tidligere havde arbejdet med Leon i et band ved navn Suite 19. Trioen \xc3\xb8vede sammen i et stykke tid, inden Leon besluttede sig for at stoppe. Herefter begyndte Nikki og Tommy at lede efter nye medlemmer. Snart m\xc3\xb8dte de guitaristen Bob "Mick Mars" Deal, der aflagde pr\xc3\xb8ve og herefter blev hyret af Sixx og Lee. Selvom en forsanger ved navn O\'Dean aflagde pr\xc3\xb8ve for bandet, endte forsangeren med at blive Vince Neil, som Lee havde kendt siden tiden p\xc3\xa5 Charter Oak High School, og de to havde spillet sammen i forskellige garage-bands. Efter at have set Neil optr\xc3\xa6de med bandet Rock Candy p\xc3\xa5 Starwood i Californien, foreslog Mars, at de skulle f\xc3\xa5 ham med i bandet. F\xc3\xb8rst afviste Neil tilbuddet, men efterh\xc3\xa5nden som de andre medlemmer af Rock Candy blev involveret i andre projekter, ville Neil gerne pr\xc3\xb8ve noget nyt. Da Lee gav ham en sidste opfordring, takkede han ja og blev hyret den 1. april 1980. Det nydannede band havde endnu ikke noget navn. Mens de pr\xc3\xb8vede at finde et passende navn, kom Mars i tanke om en h\xc3\xa6ndelse fra dengang, han spillede i White Horse, hvor en af de andre medlemmer havde kaldt bandet "a motley looking crew" ("en broget samling"). Han havde husket frasen og skrev det ned som Mottley Cru-. Efter at have \xc3\xa6ndret stavem\xc3\xa5den en smule blev "M\xc3\xb6tley Cr\xc3\xbce" valgt som bandets navn. Stiliseringen med heavy metal-umlaut blev foresl\xc3\xa5et ar Neil, eftersigende inspireret af det tyske \xc3\xb8lm\xc3\xa6rke L\xc3\xb6wenbr\xc3\xa4u._NEWLINE_Bandets f\xc3\xb8rste udgivelse var singlen "Stick to Your Guns/Toast of the Town", der blev udgivet af Leath\xc3\xbcr Records \xe2\x80\x93 et pladeselskab ejet af bandet og deres f\xc3\xb8rste manager Allan Coffman. I november 1981 blev det selvproducerede debutalbumm Too Fast for Love udgivet p\xc3\xa5 Leath\xc3\xbcr, og det solgte 20.000 eksemplarer. Coffmans assisten Eric Greif fik en canadisk turne stablet p\xc3\xa5 benene, mens Coffman og Greif udnyttede bandets succes i Los Angeles\' klubmilj\xc3\xb8 til at forhandle med pladeselskaber, hvilket resulterede i, at M\xc3\xb6tley Cr\xc3\xbce fik kontrakt med Elektra Records i for\xc3\xa5ret 1982. Efter krav fra Elektra blev debutalbummet genmixet af produceren Roy Thomas Baker og genudgivet den 20. august 1982 \xe2\x80\x93 to m\xc3\xa5neder efter Warners udgivelse i Canada, der brugte i originiale miksninger fra Leath\xc3\xbcr._NEWLINE_I l\xc3\xb8bet af "Cr\xc3\xbcesing Through Canada Tour \'82"-turneen var der flere h\xc3\xa6ndelser, der fik megen medieomtale. F\xc3\xb8rst blev bandet anholdt og senere l\xc3\xb8sladt i lufthavnen i Edmonton for at have g\xc3\xa5et igennem tolden if\xc3\xb8rt scenekostumer med spidse nitter (anset for at v\xc3\xa6re "farlige v\xc3\xa5ben") og for Neils h\xc3\xa5ndbaggage, der var fyldt med pornoblade (anset for at v\xc3\xa6re "uterligt materiale"); begge viste sig dog at v\xc3\xa6re iscenesatte PR-stunts. Tolden endte med at destruere de beslaglagte  genstande. Senere mens bandet spillede p\xc3\xa5 Scandals Disco i Edmonton, n\xc3\xa5ede en falsk bombetrussel p\xc3\xa5 forsiden af Edmonton Journal, der interviewede Greif og Lee. Dette viste sig ogs\xc3\xa5 at v\xc3\xa6re et mediestunt planlagt af Greif. Sidst men ikke mindst smed Lee et fjernsyn ud af vinduet p\xc3\xa5 \xc3\xb8verste etage af Sheraton Caravan Hotel. Det canadiske blad Music Express skrev, at bandet var "forvist fra byen for evigt". Selvom turneen endte i en \xc3\xb8konomisk katastrofe tidligere end forventet, dannede den grundlag for M\xc3\xb6tley Cr\xc3\xbces f\xc3\xb8rste internationale medied\xc3\xa6kning.\n_START_SECTION_\nInternational ber\xc3\xb8mmelse (1984-1991)\n_START_PARAGRAPH_\nEfter en optr\xc3\xa6den p\xc3\xa5 US Festival, samt med hj\xc3\xa6lp fra det nystartede MTV, str\xc3\xb8g bandet mod succes i USA. Bandets medlemmer var lige s\xc3\xa5 kendte for deres backstage-groupies, vilde p\xc3\xa5kl\xc3\xa6dning, ekstremt h\xc3\xb8jh\xc3\xa6lede st\xc3\xb8vler, et tykt lag makeup, og et tilsyneladende uendeligt forbrug af alkohol og narkotika, som de var for deres musik. Blandingen af heavy metal og glam rock resulterede i flere tops\xc3\xa6lgende albums i l\xc3\xb8bet af 1980\'erne, s\xc3\xa5som Shout at the Devil (1983), Theatre of Pain (1985) og Girls, Girls, Girls (1987), der viste bandets fork\xc3\xa6rlighed for motorcykler, whiskey og strip-klubber._NEWLINE_Medlemmerne har ogs\xc3\xa5 f\xc3\xa5et deres skrammer i m\xc3\xb8det med loven og livet generelt. I 1984 k\xc3\xb8rte Neil galt i sin De Tomaso Pantera p\xc3\xa5 vej hjem fra en alkoholforretning; hans medpassager Nicholas "Razzle" Dingley - trommeslager i Hanoi Rocks - blev dr\xc3\xa6bt. Neil blev d\xc3\xb8mt til 30 dage i f\xc3\xa6ngsel (dog sad han der kun i 18 dage) og en b\xc3\xb8de p\xc3\xa5 $2.000.000 for spiritusk\xc3\xb8rsel og uagtsomt manddrab. Den korte f\xc3\xa6ngselsdom blev argumenteret for af Neils advokater, s\xc3\xa5 han derved kunne turnere, og dermed f\xc3\xa5 r\xc3\xa5d til at betale den svimlende b\xc3\xb8de. Senere udgav bandet to box-sets med titlen Music to Crash Your Car to._NEWLINE_Den 23. december 1987 omkom Sixx n\xc3\xa6sten af en overdosis heroin. P\xc3\xa5 vej til hospitalet blev han erkl\xc3\xa6ret d\xc3\xb8d, men paramedicineren, der var Cr\xc3\xbce-fan, genoplivede Sixx ved at give ham to skud adrenalin i hjertet. Hans kortvarige d\xc3\xb8d var inspirationen til sangen "Kickstart My Heart", der toppede som nr. 16 p\xc3\xa5 den amerikanske Mainstream Chart og findes p\xc3\xa5 albummet Dr. Feelgood fra 1989.'